**Z A P I S N I K**

O radu Skupštine komunalnog društva KOMAG d.o.o. Magadenovac koja je održana dana 16. ožujka 2016. godine u vijećnici s početkom u 10:00 sati.

Skupštinu predstavlja STJEPAN ŽIVKOVIĆ, općinski načelnik općine Magadenovac, Davorin Gašparić, predsjednik Općinskog vijeća i Marin Lisec, potpredsjednik Gradskog vijeća.

Sjednici prisustvuje Jasna Živković, direktorica društva KOMAG i Ivana Perić, predstavnica knjigovodstvenog servisa koji vodi financijsko poslovanje društva.

Zapisnik vodi Valent Poslon.

Predsjednik Skupštine otvara sjednicu i daje na glasanje slijedeći

DNEVNI RED:

1. Izvještaj o radu komunalnog društva KOMAG d.o.o. Magadenovac u 2015. godini
2. Izvještaj o financijskom poslovanju KOMAG d.o.o. Magadenovac u 2015. godini
3. Donošenje Odluke o pokriću gubitka u poslovanju KOMAG d.o.o. Magadenovac za 2015. godinu
4. Financijski plan poslovanja za 2016. godinu

Dnevni red je jednoglasno usvojen. S obzirom na dnevni red predsjednik obavještava ostale članove Skupštine da neće sudjelovati u raspravi i izuzima se iz odlučivanja pod točkom 1. 2. i 3. dnevnog reda te predsjedanje prepušta Davorinu Gašparić.

*RAD PO UTVRĐENOM DNEVNOM REDU*

Ad 1.

Pod ovom točkom dnevnog reda predsjedavajući Skupštine poziva direktoricu da podnese Izvještaj o radu tvrtke KOMAG d.o.o. za 2015. godinu.

Jasna Živković u svojem izvještaju iznosi da je po preuzimanju dužnosti direktorice detaljno pregledala zatečene evidencije i dokumentacije i upoznala se radom i poslovanjem društva u protekloj godini. Kako je dužnost direktorice preuzela na kraju poslovne godine, nema što dodati na izvještaj o radu. Pod slijedećom točkom će Skupština biti upoznata i sa financijskim rezultatom.

Kako u raspravi nije nitko sudjelovao, predsjedavajući predlaže da se izneseno izvješće o radu u 2015. godini usvoji.

Nakon provedenog glasanja predsjedavajući konstatira da je s dva glasa usvojen Izvještaj o radu za 2015. godinu.

Ad 2.

Predsjedavajući Skupštine poziva predstavnicu knjigovodstvenog servisa da obrazloži priloženo Izvješće o financijskom rezultatu (GFI) društva KOMAG za 2015. godinu.

Predstavnica servisa obrazlaže ostvareni financijski rezultat i navodi da je iskazani gubitak rezultat nedovoljno osiguranih sredstava za pokriće svih rashoda.

U raspravi je sudjelovao Marin Lisec, koji napominje da je važno tijekom godine pratiti financijski plan kako ne bi došlo do iskazivanja gubitka. Kako se poslovi obavljaju za potrebe Općine, nije u interesu društva ostvarivanje dobiti, ali i pozitivno poslovanje je imperativ u poslovanju.

U raspravu se uključila Jasna Živković, koja napominje da će tijekom poslovne godine voditi brigu o dostatnosti prihoda za pokriće svih troškova.

Predsjednik zaključuje raspravu i stavlja prijedlog završnog računa o poslovanju društva na glasanje. Izvješće o financijskom rezultatu za 2015. godinu (GFI) usvojeno je s dva glasa.

Ad 3.

Pod ovom točkom dnevnog reda donesena je Odluka o pokriću ostvarenog gubitka u poslovanju iz prihoda u tekućoj 2016. godini.

Točka 4.

U prostoriju za sastanke je pozvan Stjepan Živković, predsjednik Skupštine i nastavio voditi sjednicu.

Pod ovom točkom dnevnog reda direktorica je informirala članove skupštine o Financijskom planu za 2016. godinu koji je usuglašen sa Općinskim proračunom za 2016. godinu. Sukladno prihodima koje za poslovanje osigurava Općina, planirani su i rashodi za 2016. godinu.

Kako se za raspravu nitko nije javio, predsjednik zaključuje istu i stavlja na glasanje Zaključak o prihvaćanju informacije o Financijskom planu društva za 2016. godinu.

Rad Skupštine je zaključen u 11\_35 sati.

ZAPISNIČAR PREDSJEDNIK:

Valent Poslon Stjepan Živković